section_heading: Jules Verne i Pazin
paragraph_text: Događaji u romanu koji opisuju avanturu Matijaša Sandorfa u Pazinu zbio se 26. lipnja 1867. U spomen na taj literarni događaj na taj je datum 1998. godine u Pazinu priređen prvi dan Julesa Vernea koji se od tada svake godine potkraj lipnja održava u Pazinu.<ref>Dani Julesa Vernea, pristupljeno 21. travnja 2015. Iste je godine, u veljači, osnovan i Jules Verne Club koji okuplja ljubitelje Verneove literature, nastoji popularizirati čitanje, prevođenje i izdavanje njegovih knjiga, organizira manifestacije Dani Julesa Vernea, Festival fantastične književnosti, te druge aktivnosti kojima popularizira Verneova djela, te nastoje Pazin predstaviti kao grad Julesa Vernea.<ref>www.ice.hr – Jules Verne Club, Pazin, pristupljeno 21. travnja 2015. U Pazinu je 1989. i 1990. godine djelovalo amatersko kazalište "Mathias Sandorf". U Pazinu, pokraj Kaštela je Ulica Julesa Vernea.